
ZÁZNAM

zo 69. 
rokovania vlády Slovenskej republiky

19. októbra 2011
Rokovanie vlády viedla predsedníčka vlády.

Vláda na návrh štátneho tajomníka Ministerstva dopravy, výstavby a regionálneho rozvoja SR J. Hudackého a ministra vnútra dodatočne zaradila do programu rokovania materiály uvedené v bodoch 11 a 12 tohto záznamu.
Vláda na návrh predsedníčky vlády vypustila z návrhu programu bod 1 tohto záznamu.

Jednotlivé body programu vláda prerokovala s týmito závermi:
 1.
Informácia Národnej banky Slovenska k situácii v eurozóne a nevyhnutné opatrenia na stabilizáciu situácie

Bod 1 bol vypustený z návrhu programu rokovania vlády.

 2.
Návrh na ukončenie platnosti Dohovoru o zriadení Medzinárodnej únie pre uverejňovanie colných sadzieb podpísaného v Bruseli 5. júla 1890, Protokolu upravujúceho Dohovor podpísaný 5. júla 1890 v Bruseli o zriadení Medzinárodnej únie pre uverejňovanie colných sadzieb, vykonávacieho nariadenia k dohovoru, ktorým sa zriaďuje Medzinárodná kancelária pre uverejňovanie colných sadzieb, ako aj Záverečného protokolu podpísaného 16. decembra 1949 v Bruseli (č. m.: 33833/2011)


Predložil: podpredseda vlády a minister financií 

Vláda po prerokovaní materiálu prijala uznesenie č. 666.

 3.
Pravidlá financovania finančných opráv z nezrovnalostí zistených Európskou komisiou, Európskym dvorom audítorov alebo národnými orgánmi Slovenskej republiky v rámci predvstupových fondov PHARE, ISPA, SAPARD, Prechodný fond a povstupových fondov Štrukturálnych fondov, Kohézneho fondu a Európskeho fondu pre rybné hospodárstvo (č. m.: 33954/2011)


Predložil: podpredseda vlády a minister financií 

Vláda po prerokovaní materiálu prijala uznesenie č. 667.
 4.
Návrh nariadenia vlády SR, ktorým sa ustanovujú požiadavky na niektoré potravinárske prevádzkarne a na malé množstvá (č. m.: 34174/2011)


Predložil: minister pôdohospodárstva a rozvoja vidieka 

Vláda po prerokovaní materiálu prijala uznesenie č. 668.

 5.
Návrh nariadenia vlády SR, ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam (č. m.: 34175/2011)


Predložil: minister pôdohospodárstva a rozvoja vidieka 

Vláda po prerokovaní materiálu prijala uznesenie č. 669.

 6.
Účtovná závierka Slovenského pozemkového fondu k 31. 12. 2010 a návrh na zúčtovanie hospodárskeho výsledku za rok 2010 (č. m.: 33934/2011)


Predložil: minister pôdohospodárstva a rozvoja vidieka 

Vláda prerušila rokovanie o predloženom materiáli.

 7.
Návrh Dohody medzi vládou Slovenskej republiky a Medzinárodnou organizáciou pre migráciu, ktorou sa mení a dopĺňa Dohoda medzi vládou Slovenskej republiky a Medzinárodnou organizáciou pre migráciu o koordinácii činností Európskej migračnej siete, podpísaná v Bratislave 20. júla 2009 (č. m.: 33441/2011)


Predložil: minister vnútra 

Vláda po prerokovaní materiálu prijala uznesenie č. 670.

 8.
Návrh účasti oficiálnej delegácie Slovenskej republiky vedenej predsedníčkou vlády SR Ivetou Radičovou na zasadnutí Európskej rady a na zasadnutí členských štátov eurozóny 23. októbra 2011 v Bruseli (č. m.: 34278/2011)


Predložil: minister zahraničných vecí 

Vláda po prerokovaní materiálu prijala uznesenie č. 671.

 9.
Dodatok č. 3 k plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na október 2011 (č. m.: 34276/2011)


Predložil: minister zahraničných vecí 

Vláda po prerokovaní materiálu prijala uznesenie č. 672.

10.
Návrh rozpočtu Úradu pre dohľad nad zdravotnou starostlivosťou na roky 2012 - 2014 (č. m.: 33932/2011)


Predložil: predseda Úradu pre dohľad nad zdravotnou starostlivosťou 

Vláda po prerokovaní materiálu prijala uznesenie č. 673.
11.
Správa o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca za obdobie od 1. 1. 2011 do 30. 6. 2011 a informácia o stave ukončovania projektov ISPA/Kohézny fond a Kohézneho fondu programového obdobia 2004 - 2006 (č. m.: 34540/2011) 
Predložili: 1. podpredseda vlády a minister dopravy, výstavby a regionálneho rozvoja    a podpredseda vlády a minister financií 
Vláda po prerokovaní materiálu prijala uznesenie č. 674.

12.
Návrh organizačno-technického zabezpečenia volieb do Národnej rady SR v roku 2012 (č. m.: 34668/2011) 
Predložil: minister vnútra 
Vláda po prerokovaní materiálu prijala uznesenie č. 675.

13.
Materiály pre informáciu:

 a)
Správa o pokroku v implementácii Finančného mechanizmu EHP a Nórskeho finančného mechanizmu (č. m.: 33940/2011)

Predložil: vedúci Úradu vlády SR 

Vláda vzala na vedomie predložený materiál.
 b)
Informácia o rozhodnutí Súdneho dvora EÚ a o súvisiacej otázke trov konania (č. m.: 34285/2011)


Predložila: ministerka spravodlivosti

Vláda vzala na vedomie predložený materiál.
 c)
Informácia o priebehu a výsledkoch 55. zasadnutia generálnej konferencie Medzinárodnej agentúry pre atómovú energiu vo Viedni (č. m.: 34379/2011)


Predložila: predsedníčka Úradu jadrového dozoru SR

Vláda vzala na vedomie predložený materiál.
14.
Rôzne:


a) Minister vnútra informoval vládu o riešení sporu Školstrav, s. r. o., kde je celková výška 
    pohľadávky spolu s úrokmi z omeškania ku koncu septembra 2011 viac ako 23 mil. eur. 
    Všetky opravné prostriedky boli zamietnuté a Generálna prokuratúra SR odmietla podať 
    v tejto veci mimoriadne dovolanie.
b) Predsedníčka vlády požiadala podpredsedu vlády a ministra financií pripraviť odpočet     plnenia Národného programu reforiem SR 2011 až 2014 a predložiť ho ako správu     na rokovanie vlády.






          Iveta  Radičová   v. r.

